polyglot-tagger/wikipedia-language-snippets-filtered huggingface dataset:
కానీ ఆయన రానియ్యడు. అదే మాదిరిగా టాల్ స్టయ్ దే అనాకెరీనినా - రైలు కింద పడి కుక్క చావు చచ్చినట్లు ఆ నవల గంటల కొద్ది చెప్పి నారు. లంజిరికం చేసినంత మాత్రాన ఆ ఆడమనిషి అట్లాంటి చావు చచ్చి పోల్నా?
నీతేందిసార్, నీతి దరిద్దరంగా ఇట్టాంటి వన్నీ భుములు బావులు పుష్కలంగా వున్న వాళ్ళు తప్ప లేని వాళ్ళు రాయరు సార్. మీరు చెప్పండి దాస్తోవిస్కీ ఇట్టాంటి శిక్షలు వేసుంటే చెప్పండి చూద్దాం. ఆ టాల్స్టాయ్ ప్రభువు తప్ప.
ఎక్కడినుండో తప్పి పోయి వచ్చిన ఒక ఎనుము ఆ వూరిలోకి చేరింది. అందరూ దానిని వెళ్ళగొట్టగా చివరకు అది కర్రెక్క దొడ్డిలోకి చేరింది. సొంత గాళ్ళు ఎవరో వెతుకు లాడుతూ రేపో మాపో వచ్చి తొలుక పోతారులే ననుకుని కర్రెక్క తన గొడ్లతో పాటు దానికి కూడా నాలుగు గడ్డి పరకలు విదిలించింది. దాని గురించి ఎవరూ రాక పోగా చివరకు అది కర్రెక్క సొంతమై పోయింది. ఆక్కడే ఈనింది. పాలిచ్చింది. ఈ విషయం తెలిసిన వూరి ఆడంగులు అసూయతో కర్రెక్కను ఆడి పోసుకోవడం ఈ కతలోని ముఖ్యాంశం. పల్లెలలోని బీద బ్రతుల జీవన విధానము కళ్ళకు కట్టినట్టుగా చెప్పారు రచయిత నామిని సు బ్రాహ్మణ్య నాయుడు గారు.
ఇది పెద్ద కథ. నామిని సుబ్రహ్మణ్యం నాయుడు వ్రాసిన ఈ కథలోని భాష అతని అన్ని రచనలోని భాష లాగే చిత్తూరు జిల్లా మాండలికంలో సాగి కొత్త అనుభూతినిస్తుంది. కాని ఒక్కోసారి కొంత వెగటును కూడా కలిగిస్తుంది. కారణమేమంటే ఒకె ఇంట్లోని అమ్మ కొడుకులు కూడా బూతు మాటలతో తిట్టు కోవడం కొంత ఎబ్బెట్టుగా ఉంది. వాటిని పక్కన బెడితే కథా గమనం మాత్రం పాఠకుణ్ణి మాత్రం వదలకుండా చదివిస్తుంది. రచయిత ఈ కథ వ్రాయడానికి ఒక ప్రస్తావన ఉంది. అది అతని మాటల్లోనే వింటే ఇంకా బాగుటుంది.
ఒక రోజు పతంజలి, నాయుడు గారూ 'ఖాకీ వనం' అని నేనొకటి రాశాను. ఇదేమైనా చదివి నాతో ఏమైనా చెప్తారా' అని చతుర పుస్తకాన్నిచ్చినాడు " నేనొక రోజులో చదివేసి 'ఏమైనా అర్థం వుండాదా మీకేమిటికి పోలీసోళ్ళతో .థూ. నానినం , దరిద్రంగా ఉండాది సార్. మీవూరోళ్ళ గురించి ఏమన్నా రాయండి బాగుంటాది ' అనేసినా. నాయుడుగారూ ఒక్కడన్లేదీ మాట. మనకు జనాలలో మంచి పేరు తెచ్చిందోయ్ ఈ పుస్తకం. అన్నాడాయన. 'కులుకు ఎక్కువైపోతే ఓయ్, ఓయీ ' అనడం ఆయన వాడిక.
ఆలమూరులో నరసింహ దేవర పేరి శాస్త్రి గారని ఒక సంపన్న గృహస్తు వుండేవాడు. 1986 లో దాతు కరువొచ్చింది. ఆకలికి ప్రజలు అలమటించి పోయారు. పేరి శాస్త్రి గారు ఆ యేటి పంటను అమ్మకుండా గాదులలో పోయించి పెరట్లొ రెండు గాడి పొయ్యిలు త్రవ్వించి వంట వాళ్ళను పెట్టి ఎంత మంది వచ్చినా కాదనకుండా నాలుగు నెలల పాటు భోజనాలు పెట్టారు. ఒక రోజు రాత్రి పది గంటలప్పుడు పాతిక మంది వచ్చి అమ్మా రెండురోజులయింది అన్నం తిని- అని అరిచారట. అరుగు మీదనే పడుకున్న పేరి శాస్త్రి గారు వారిని కాళ్ళు చేతులు కడుక్కు రమ్మని తానే వంట కార్యక్రమం మొదలు పెట్టాడట. శబ్దం విని లేచిన అతని భార్య జగ్గమ్మ గారు ఏమయిందని అడుగ్గా. భోజనానిని పాతిక మంది వచ్చారు. వంట వాళ్ళు వెళ్ళి పోయారు . అందుకని నేనే వంట మొదలు పెట్టా నన్నాడట. దాని కా మహా ఇల్లాలు. బాగుంది . పుణ్యమంతా మీరే మూట గట్టు కుందామనే అంటూ కూరగాయలు తరగడానికి కూర్చున్నదట.
పోలాప్రగడ సత్యనారాయణమూర్తి రచించిన పుస్తకం ఆ రోజుల్లో. ఇది తరుణీ సాహితి సమితి హైదరాబాద్ వారు ప్రచురించారు. ఈ గ్రంథంలో 1930 ప్రాంతంనాటి ప్రఖ్యాతి గాంచిన ఇతర రచయితల పరిచయాన్ని, ఆనాడు సమాజంలోని, నీతి నియమాలు, దయా, దాన గుణాలు, జీవితంలో తన కెదురైన సంఘటనలతో సోదాహరణ చిత్రణ ఉంది. ఒక విధంగా ఈ రచయిత జీవిత చరిత్ర లాగా కూడా అనిపిస్తుంది.
అలాంటి ఊరికి ఉపకారి అయిన అచ్యుత రామయ్య చని పోయింది కూడా పదుగురికి ఉపకారం చేస్తూనే. గోదావరి దాట బోయి ప్రవాహానికి కొట్టుక పోతున్న పెళ్ళి బృందం వారిలో చాల్మందిని ఒడ్డుకు చేర్చి ఒక ముసలాయన్ని రక్షించ బోయి . అతనితో బాటు అచ్యుత రామయ్య కూడా గోదావరిలో మునికి చనిపోయాడు ఈ రోజుల్లో ఇలాంటి సంఘటనలు సాద్యమా.?
గోపాల రావు సబ్ జడ్జి. అప్పారావు ఫ్యాక్టరీ వర్కరు. వీరిద్దరు మంచి స్నేహితులు. ఫుట్ బాల్ ఆడేవారు. ఆట తర్వాత హోటలో టిపిన్ తిని సబ్ జడ్జి గోపాల రావు, అప్పారావుని తన సైకిల్ మీద కూర్చోబెట్టి అతని ఇంటి వద్ద దిగ బెట్టి వెళ్ళెవారు. ఈ రోజుల్లో ఇలాంటి సంఘటన సాధ్యమా?
1938 ప్రాంతంలో రాజమండ్రికి మనుషులు లాగే రిక్షాలొచ్చాయి. ఆ రిక్షాలలో కూర్చొని వెళ్ళడానికి మనుషులు మొదట్లో మొగమోట పడే వారు. ఎందుకంటే. ఆక తాయి పిల్లలు రిక్షా చుట్టు చేరి. కళ్ళు కాళ్ళు లేవు నారాయణా అంటూ పాట పాడి ఏడిపించేవారు రిక్షా ఎక్కిన వాళ్ళను చూచి.
ఆంధ్రదేశంలోని ప్రతీ జిల్లాలో లాగానే మహబూబ్ నగర్ జిల్లాలో కూడా తెలుగు కథకులు ఉద్భవించారు. ఈ జిల్లాలో జన్మించిన కథకుడు పి.వెంకట రామారావు తెలంగాణ పల్లెవాసుల జీవిత సన్నివేశాలను చిత్రిస్తూ ‘కొత్తనాగలి’ మొదలైన కథలు రాశాడు. అలాగే రామారెడ్డి రాసిన ‘సర్కారుశిస్తు’ కథలో వానల్లేక భూమిశిస్తు కట్టలేని రైతన్నలపై గ్రామాధికారుల జులుం కథా వస్తువైంది. మహబూబ్‌నగర్ నుంచి వచ్చి హైదరాబాద్‌లో స్థిరనివాస మేర్పరచుకున్న ఆచార్య కసిరెడ్డి వెంకటరెడ్డి ‘కస్తూరి’ కలం పేరుతో వందలాది కథలు వెలువడ్డాయి. అందులోని కొన్ని కథలు ‘నూరు కథలు’ సంపుటిగా వెలువడ్డాయి. భారతీయ సంస్కృతికి అద్దం పట్టాయతని కథలు. గాథాసప్తశతి కథల్ని తెలుగులో కనువదించగా ‘ఆంధ్రప్రదేశ్’ పత్రికలో అచ్చయినాయి. ఈ రచయిత కథ ‘కాలం కరిచింది’ సర్వజనామోదమైంది. ఇంతవరకు అందుబాటులో ఉన్న సమాచారం ప్రకారం ఎంతో మంది కథకులు ఈ జిల్లాలో లబ్ధప్రతిష్ఠులుగా పేరుపొందారు. వర్తమాన కాలంలో ఎంతో మంది కథారచయితలుగా రాణిస్తున్నారు.
ఆంధ్రదేశంలోని ప్రతీ జిల్లాలో కథకులు ఉద్భవించారు. తెలుగు కథకు అత్యంత ఆదరణగల జిల్లాలో మహబూబ్ నగర్ జిల్లా ఒకటి. మహబూబ్ నగర్ జిల్లా కథా రచయితలు చాలా మందే ఉన్నారు.
ఖమ్మం జిల్లా చిట్టిగూడూరులో నిజాం పరిపాలన కాలంలో సంప్రదాయ వైష్ణవ కుటుంబంలో జన్మించిన రంగాచార్యుల జీవితంలో పలు వైవిధ్యాలు, వైరుధ్యాలు ఉన్నాయి. ఆ విశేషాలన్నీ జీవనయానంలో అక్షరీకరించారు. చిన్నతనంలో నిజాం రాజ్య స్థితిగతులు, అనంతరం తండ్రితో విభేదాలు, ఆయనకు దూరంగా అన్న కృష్ణమాచార్యులు, తల్లితో వేరు కాపురం, అన్నగారు జైలు పాలవడంతో చిన్నవయసులోనే ఉద్యోగం చేసి బాధ్యతలు స్వీకరించడం వంటి అంశాలతో ఈ పుస్తకం ప్రారంభమవుతుంది.
ఆపై ఉద్యోగం చేస్తూనే నైజాం రాజకీయ, సాంఘిక వ్యవస్థలకు వ్యతిరేకంగా ప్రజలను చైతన్యపరచడం, అందుకు నాటి నిజాం ప్రభుత్వం నుంచి సమస్యలు ఎదుర్కోవడం, పల్లె మొత్తం రంగాచార్యను పోషించిన అపురూప ఘటన, ఆపై పూర్తిస్థాయి ఉద్యమంలో భాగంగా కాంగ్రెస్ దళంలో చేరడం, సాయుధంగా పోరాడుతూ మృత్యువు నుంచి తప్పించుకుని పోలీసుచర్య ద్వారా భారతదేశంలో విలీనం కావడం మరొక దశ.
భారతదేశంలో భాగమయ్యాకా ఆయనకు సికింద్రాబాద్ మున్సిపల్ కార్పొరేషన్లో ఉద్యోగం రావడం, ఆళ్వారుస్వామి వదిలివెళ్లిన తెలంగాణ పోరాట క్రమాన్ని చిత్రించే నవలల రచన ప్రణాళిక స్వీకరించడం, కుటుంబంలో సమస్యలు, అవి సర్దుకోవడం, అనారోగ్యం, చివరిదశలో అపురూపమైన సత్కారాలు వంటివి చివరి దశలో చిత్రీకరించారు.
డా.దాశరథి రంగాచార్యులు మహాభారత రచన చేస్తున్న 1994లో ఆ సందర్భంగా ఖమ్మంలో సాహితీహారతి సంస్థ ఆధ్వర్యంలో రంగాచార్య దంపతులకు ఘనసత్కారం జరిగింది. ఆ వేదికపై పత్రికా సంపాదకులు, సాహితీవేత్త ఎ.బి.కె.ప్రసాద్ మాట్లాడుతూ "ఆంధ్రదేశపు రాజకీయ, సాంఘిక, సామాజిక చరిత్ర వ్రాయడానికి ఉపకరించే తెలుగు నవలలు పది ఉన్నాయంటే వానిలో అయిదు దాశరథి రంగాచార్యులవి అవుతాయి. దాశరథి ఆత్మకథ రాయకపోవడం ఆంధ్రదేశానికి ద్రోహం చేయడం అవుతుంది. వారు ఈ సభకు ఆత్మకథ వ్రాస్తానని వాగ్దానం చేయాలి." అని ఈ రచనకు బీజం వేశారు. ఆపై దాశరథి రంగాచార్యులు జీవనయానం 4-3-1994న ప్రారంభించి 12-1-1995న పూర్తిచేశారు. 21-7-1996న జీవనయానం వార్త ఆదివారం సంచికల్లో ధారావాహికగా ప్రారంభమై 2-8-1998న ముగిసింది. 103 వారాల పాటు జీవనయానం ధారావాహిక కొనసాగింది. అనంతరం పుస్తకంగా వెలువడింది.
జీవనయానం ప్రముఖ రచయిత, తెలంగాణ సాయుధ పోరాట యోధుడు డా.దాశరథి రంగాచార్యుల ఆత్మకథ. తెలంగాణ సాయుధ పోరాటంలో ప్రత్యక్షంగా పాల్గొని, పలు రాజకీయ, సాంఘిక పరిణామాలకు సాక్షీభూతినిగా నిలిచిన రంగాచార్యుల జీవితకథలో ఆయా పరిణామాలన్నీ చిత్రీకరించారు.దాశ‌ర‌థి రంగాచార్య తెలంగాణకు చెందిన సుప్రసిద్ధి రచయిత.
జీవనయానం దాశరథి రంగాచార్యుల జీవితాన్ని మాత్రమే ప్రతిబింబించదు ఆ రచన తెలంగాణ సాయుధ పోరాట క్రమానికీ అద్దంపట్టిన విశిష్టరచనగా పేరొందింది.
ఆమె పాఠశాల చదువు నరసరావుపేట, శ్రీకాకుళం లలో పూర్తిచేశారు. గుంటూరులో కాలేజీచదువు పూర్తి అయిన తరువాత 1948లో ఆమె తెలుగు ఎం.ఎ. చెయ్యడానికి విశాఖపట్నం వెళ్లారు. అక్కడ ఉన్న మూడేళ్లూ ఆమె సాహిత్యాభిలాషని తీర్చి దిద్దడానికి ఎంతగానో తోడ్పడినాయి. అంతకుముందే, ఆమె బి.యే. చదువుతున్న రోజులలో ఆంధ్రులచరిత్ర క్లాసులో రాసుకున్న నోట్సు ఆధారంగా “ఆంధ్రులకథ” అన్న పుస్తకం రాసి ప్రచురించారు. అప్పటికి ఆమె వయసు 18 ఏళ్లు. ఆపుస్తకం ఆనాడు స్కూళ్లలో పాఠ్యపుస్తకంగా తీసుకుంది ఆంధ్రప్రభుత్వం. విశాఖపట్నంలో ఉన్నప్పుడు ఆమెకి అనేకమంది రచయితలతో పరిచయం అయింది. కృష్ణకుమారిగారు విశేషంగా సాహిత్యసభలలో, నాటకాలలో పాల్గొంటూ, తన సాహిత్య కృషికి బలమైన పునాదులు వేసుకున్నారు. ఆమె తెలుగు యం.ఏ. అయినతరువాత, మద్రాసులో ఒక ఏడాది లెక్చరరుగా పనిచేసి, తరువాత హైదరాబాదు వచ్చి స్థిరపడ్డారు. ఉస్మానియా యూనివర్సిటీలో లెక్చరరుగా మొదలు పెట్టి, రీడరయి, ప్రొఫెసరయి, ఆ తరువాత, పొట్టిశ్రీరాములు తెలుగు యూనివర్సిటి వైస్ ఛాన్సలర్‍గా 1999 లో పదవీ విరమణ చేశారు.
ఉస్మానియా యూనివర్సిటీలో తిక్కన కవితావైభవంమీద పి.హెచ్.డి మొదలు పెట్టేరు కానీ పూర్తి చేయ్యలేదు. ఆతరువాత, ఆమె భర్త మధునసూదనరావు, మిత్రులు అంతటి నరసింహం ప్రోత్సహించగా, తెలుగు జానపదసాహిత్యంలో పరిశోధన చేసి, పి.హెచ్.డి. పట్టా అందుకున్నారు. ఆమె సిద్ధాంతగ్రంథం, “జానపదగేయగాథలు” అన్న శీర్షికతో 1977లో ప్రచురించారు. ఆ తరువాత ఆమె తన దృష్టి అంతా జానపదసాహిత్యంమీదే కేంద్రీకరించింది.
నాయని కృష్ణకుమారి గుంటూరు జిల్లాలో 1930, మార్చి 14 న జన్మించారు. ఈమె తల్లిదండ్రులు హనుమాయమ్మ, నాయని సుబ్బారావు. ఈమెకు ఒక తమ్ముడు, ముగ్గురు చెల్లెళ్లు ఉన్నారు.ఆమె అక్షరాలా బాల్యం నుంచి కవిత్త్వ తత్త్వం ఆకళించుకున్న కవయిత్రి. సుబ్బారావుగారు ప్రముఖసాహితీవేత్తలతో జరుపుతున్న చర్చలు వింటూ చిన్నతనంలోనే నలుగురిలో నిర్భయంగా మెలగడం, మాట్లాడడం నేర్చారు ఆమె.
రాణి కిత్తూరు చెన్నమ్మ విగ్రహం పార్లమెంటు ప్రాంగణములో, సా.శ. 2007, సెప్టెంబరు 1న అప్పటి భారత ప్రథమ మహిళా రాష్ట్రపతి ప్రతిభా పాటిల్ చే ఆవిష్కరింపబడింది. అవిష్కరణకు దేశ ప్రధానమంత్రి మన్మోహన్ సింగ్, హోం మంత్రి శివరాజ్ పాటిల్, లోకసభస్పీకరు సోమనాథ్ ఛటర్జి, బి.జె.పి.నాయకుడు ఎల్.కె.అద్వాని ప్రభృతులు హజరయ్యారు.
రాణి కిత్తూరు చెన్నమ్మ మరణాంతరము, ఆమె సమాధిని బైలహొంగలలో నిర్మించారు. కాని సరియైన పర్యవేక్షణ లేనందున సమాధి శిథిలస్థితికి చేరినది.
కిత్తూరు రాణి చెన్నమ్మ ఇతిహాసం ఆధారంగా, కన్నడలో బి.రామకృష్ణయ్య పంతులు దర్శకత్వంలో 1962లో కిత్తూరు చెన్నమ్మ పేరుతో సినిమా తీసాడు.
కిత్తూరు చెన్నమ్మ బ్రిటిషు ఈస్ట్ ఇండియా కంపెనీ పాలనాకాలంలో, కన్నడ దేశానికి చెందిన కిత్తూరు అనే చిన్నరాజ్యానికి రాణి. మధ్యప్రదేశ్ లోని ఝాన్సికి చెందిన లక్ష్మీబాయి కన్న 56 సంవత్సరముల ముందే పుట్టి, తన రాజ్య స్వాతంత్ర్యానికై బ్రిటిషు కంపెనీతో పోరాటం చేసిన మొదటి భారతీయ వీరవనిత. కిత్తూరు అనేది బెల్గాము రాజ్యానికి సమీపమున ఉన్న చిన్నరాజ్యం. ఆమె బ్రిటిషు ఈస్టు ఇండియా కంపెనీకి వ్యతిరేకంగా తన గళమెత్తి, వారి అఘాయిత్యాలను నిరసిస్తూ 1824లో బ్రిటిషువారి అపారసైన్యానికి బెదరక, మొక్కవోని ధైర్యంతో పోరుసల్పినది. కాని మొదట విజయం అమే వైపే ఉన్ననూ, చివరకు బ్రిటిషు ఈస్టు ఇండియా కంపెనికి బందీగా చిక్కి, చెరసాలలోనే కన్ను మూసింది. కన్నడదేశానికి చెందిన నాటి వీరవనితలైన అబ్బక్కరాణి, కెలారి చెన్నమ్మ, ఒనక ఒబవ్వ చిత్రదుర్గ, ల సరసన అగ్రస్థానములో పేరెక్కిన సాహసి కిత్తూరు చెన్నమ్మ.
చెన్నమ్మ బెల్గాం పట్టణానికి 5 కి.మీ.దూరంలో ఉన్న కిత్తూరు రాజ్యంలో సా.శ.1778 లో అక్టోబరు 23వ తేదిన జన్మించింది. చెన్నమ్మ చిన్నతనముననే గుర్రపుస్వారి, విలువిద్యలలో శిక్షణపొంది, యుద్ధవిద్యలలో ఆరితేరినది. చెన్నమ్మ తండ్రి కాకతీయ దేశాయి కుంటుంబానికి చెందిన ధూళప్పగౌడరు.
ఆర్. పరిమళ తండ్రి ఆంగ్ల ప్రొఫెసర్, తల్లి గృహిణి. ఆమె చదువుకు ప్రాముఖ్యం ఇచ్చే కుటుంబంలో జన్మించింది. ఆమె తండ్రి ఆమెకు క్రమశిక్షణ, ఏపని చేసినా అది అత్యుత్తమస్థాయిలో చేయడం నేర్పించాడు. ఆమె ఉన్నత పాఠశాల వరకు " శరదా విద్యాలయం "లో చదివింది. అలాగే " స్టెల్లా మేరీస్ కాలేజ్ "లో డిగ్రీ పూర్తిచేసింది. ఆమెకు మాథనెటిక్స్ మీద ఆసక్తి కలగడానికి స్కూలు , కాలేజులలో లభించిన ఉత్తమమైన ఉపాధ్యాయులే కారణమని ఆమె భావించింది. ఆమె తండ్రి ఆదపిల్లలకు మెడిసిన్ , టీచింగ్ చాలా నప్పుతాయని అందువలన వాటిలో ఏదైనా ఎంచుకొమ్మని సలహా ఇచ్చాడు. అయినప్పటికీ ఆయనకు త్వరగానే పరిమళ గణితం పట్ల మక్కువచూపుతుందని తెలిసింది. ఆయన అతున్నత విద్యా సంస్థలో చదివే అవకాశం కలిగిస్తానని కుమార్తెకు మాటిచ్చాడు.
ఆమె టాటాఇంస్టిట్యూట్ గురించి తెలుసుకుని చెన్నైలో ఉండి రీసెర్చ్ కొనసాగించాలని విశ్చయించుకున్నది. నిదానంగా ఆలోచించి చివరకు " యూనివర్శిటీ అఫ్ మద్రాసు, రామానుజం ఇంస్టిట్యూట్‌" రీసెర్చ్ కొనసాగించాలని నిర్ణయించుకున్నది. భానమూర్తి , రమా ఆమెకు ఉత్సాహంగా గణితం బోధించారు. ఒక సంవత్సరం తరువాత ఆమె పి.హెచ్.డి డిగ్రీ చేయడామికి ప్రొఫెసర్ శ్రీధరన్‌తో కలిసి పనిచేయడానికి టాటాఇంస్టిట్యూట్‌కు మారింది. ఆమె థిసీస్ టైటిల్ " ప్రొజెక్టివ్ మాడ్యూల్స్ ఓవర్ పాలినోమియల్ రింగ్స్ ఓవర్ డివిషన్ రింగ్స్ " .
ఆర్. పరిమళ తంజానియా " బోర్డ్ ఆఫ్ ట్రేడ్ "చీఫ్ ఇంటర్నల్ అడిటర్ రామన్‌ను వివాహం చేసుకున్నది. తరువాత ఆమె ఇంస్టిట్యూట్ నుండి ఒక సంవత్సరం శలవు తీసుకుని భర్తతో
తంజానియా వెళ్ళింది. కొన్ని మాసాల తరువాత ఆమె భర్త రామన్ ఉద్యోగానికి రాజీనామా చేసి ఆర్. పరిమల పోస్ట్ డాక్టొరల్ పని కొరకు జ్యూరిచ్ వెళ్ళాలని నిర్ణయించుకున్నాడు. అతి ముఖ్యమైన నిర్ణయం కారణంగా ఆమె మథమెటిక్స్ కేరీర్ తిరిగి మొదలైంది. స్విడ్జర్‌లాండ్లో ఆమెకు పనిచేసిన సహోద్యోగులుగా ఎం.ఒజాంగ్యురిన్, ఎం.ఎ. నూస్ కృషి, సహకారంతో ఆమె విజయవంతమైన మాథమెటీషీయన్ కాగలిగానని ఆమె కృతఙతా భావం వెలిబుచ్చింది.
ఆర్. పరిమళ మాథమెటిక్స్ రీసెర్చ్ చేయడం అనుకోకుండా జరిగింది. ఆమె ఎం.ఎస్.సి పూర్తి చేయగానే స్టెల్లామేరీస్ కాలేజిలో టీచరుగా పనిచేయాలని అనుకున్నది. ఆమె సీనియర్లు అధికంగా అలాచేయడం కారణంగా ఆమె మార్గదర్శకంగా ఎంచుకున్నది. వారిలో చాలా మంది అవకాశం లభిస్తే విజయవంతమైన మాథమెటిక్స్ అయిఉండేవారని అని భావించింది. ప్రొఫెసర్ తంగమణి పరిమల లెక్చరర్ కాకూడదని ఆమె రీసెర్చ్ చేయాలని సలహా ఇచ్చింది. ఆది పరిమలకు చక్కట్టి ప్రేరణ ఇచ్చింది.
కుంటముక్కలలో సబ్ పోస్టాఫీసు సౌకర్యం ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. రాష్ట్ర రహదారి, జిల్లా రహదారి గ్రామం గుండా పోతున్నాయి. జాతీయ రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాలలు రెండు , ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రభుత్వ జూనియర్ కళాశాల ఉంది. సమీప బాలబడి జి.కొండూరులో ఉంది. సమీప ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల మైలవరంలో ఉన్నాయి. సమీప మేనేజిమెంటు కళాశాల చెవుటూరులోను, వైద్య కళాశాల, పాలీటెక్నిక్‌లు విజయవాడలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల విజయవాడలో ఉన్నాయి.
ఈ గ్రామములో ఆంధ్రప్రదేశ్ రాష్ట్ర ప్రభుత్వ సాంఘిక సంక్షేమ శాఖ నిర్వహణలో, బాలికల గురుకుల పాఠశాల/జూనియర్ కళాశాల ఉంది. సి.ఎస్.ఐ పాఠశాల, మండల పరిషత్తు ప్రాధమికోన్నత పాఠశాల ఉన్నాయి.
కుంటముక్కలలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తూర్పు చెరువు:- ఒకప్పుడు అప్పటి ముఖ్యమంత్రి నారా చంద్రబాబునాయుడుగారు, ఈ గ్రామములోని తూర్పు చెరువు నుండియే ఈ నీరు-చెట్టు కార్యక్రమానికి అంకురార్పణ చేయడం విశేషం. 93 ఎకరాల లోతట్టు కలిగియున్న ఈ తూర్పు చెరువు క్రింద, 300 ఎకరాల భూమి సాగవుచున్నది.
2013 జూలైలో ఈ గ్రామ పంచాయతీకి జరిగిన ఎన్నికలలో ఎర్రగుంట భారతి, సర్పంచిగా ఎన్నికైనారు. ఉప సర్పంచిగా గుణగంటి నాగేంద్రం ఎన్నికైనారు.
చెరుకువాడ వేంకట నరసింహం గారి తండ్రి గారు చెరుకువాడ సీతారామయ్య గారు, తల్లి చెరుకువాడ లక్ష్మీనరసమ్మగారు. ఆరువేల నియోగి బ్రాహ్మణులు. అతను జననం మార్చి 1, 1887 సంవత్సరం, కృష్ణా జిల్లా ఘంటసాల. 1904 సంవత్సరంలో మద్రాస్ యూనివర్సిటీ నుండి మెట్రికులేషన్ పరీక్షలో ప్రప్రథములుగా ఉత్తీర్ణులైనారు.స్వయంకృషితో వారాలు చేసుకుని ఉన్నత విద్యాభ్యాసము చేశారు. చెళ్ళపిళ్ళ శాస్రిగారికి, రఘుపతి వేంకట రత్నం నాయుడుగారికి, ప్రియశిష్యులు. హిందూ సంప్రదాయాలను, నిరాకార బ్రహ్మసిద్ధాంతాలను, అవగతం చేసుకుని, రెండింటి సమన్వయంతోజీవితాన్ని సాగించిన ధీశాలి. 1908 సంవత్సరం దేశాభిమాని వారపత్రికకు ఉప- సంపాదకులుగా, భావపూర్ణ వ్యాసాలు, కృష్ణా పత్రిక ద్వారా, కొన్ని ప్రత్యేక రచనలు రచించారు. అతను సతీమణి శ్రీమతి ఆదిలక్ష్మమ్మగారు, స్వరాజ్య ఉద్యమ రోజులలో పికెటింగ్ చేస్తూ, ప్రతిరోజు రాట్నము మీద ఒక 'చిలప' వడికికానీ, భోజనం చేసేవారుకాదు. ఆదిదంపతుల పేరులోనే సారూప్యంకాక అతనుకు చేదోడు-వాదోడుగా అన్ని సందర్భాలలో సహకరించిన సార్థక సహధర్మచారిణి.
జాతీయ కళాశాలలో జాతీయ విద్యావిధానంలోఇంగ్లీష్ మినహా అన్ని పాఠ్యాంశాలు ప్రారంభించారు. మోటూరి సత్యనారాయణ గారు, నార్ల వేంకటేశ్వరరావు గారు, బెజవాడగోపాలరెడ్డిగారు మొదలైన ఆణిముత్యాలు, రత్నాలవంటి ఎందరో త్యాగధనులను, నిష్కళంక చరితులను తయారుచేశారు. జాతీయకళాశాల నిర్వహణలో డాక్టర్ భోగరాజు పట్టాభి సీతారామయ్య గారు, కోపెల్ల హనుమంతరావు గారు, హృషీకేశ శర్మగారు, కౌతా శ్రీరామమూర్తి గారు, ముట్నూరి కృష్ణారావుగారు, మొదలైన ప్రముఖుల పరిచయం, సన్నిహితులుగా, ప్రాణస్నేహితులుగా, రూపుదిద్దుకుంది. సహాధ్యాయి కోట సుబ్బారావుగారు, కృష్ణాపత్రిక, 'కృష్ణరాయదర్బారు' లో కలిసేవారు.
కృష్ణాజిల్లా కౌతరంలో 1910-1918 వరకు, ప్రధానోపాధ్యాయులుగా కొళందరెడ్డిగారిచే ప్రారంభించబడిన 'ఆంధ్రలక్ష్మీ' విద్యాలయాన్ని అత్యంత సమర్ధవంతంగా, గురుకుల పంధాలో, నిర్వహించారు. ఆ విద్యాలయ ప్రారంభోత్సవానికి 'సబర్మతీ'లో ఉన్న గాంధిమహాత్ముని కలసి ఆహ్వానించారు. అప్పటి విద్యావిధానాన్ని ఖండించి జాతీయ విద్యావిధానాన్ని ప్రోత్సహించమన్న బాపూజీ ఆదేశాన్ని ఔదలదాల్చి, బందరులో జాతీయకళాశాల ప్రారంభించారు.
నాలుగు చెంచాల ఓట్‌మీల్ పొడిలో మూడు చెంచాల ఆలివ్‌నూనె కలిపి పాదాలకు మర్థన చేసి అరగంటయ్యాక చల్లటినీళ్లతో కడిగేస్తే మృతకణాలు తొలగిపోయి పాదాలు మృదువుగా తయారవుతాయి.
ఆలివ్ నూనెలో సంతృప్త, అసంతృప్త కొవ్వు ఆమ్లాలు ట్రైగ్లిసరాయిడ్సు రూపంలో ఉండును.ఇవి మిశ్రమ ట్రై గ్లిసరాయిడ్‌ ఎస్టర్‌లుగా ఏర్పడి ఉండును. నూనెలో సంతృప్త కొవ్వు ఆమ్లాలు 6-16% వరకు ఉండును . మిగిలిన 90-85%వరకు సంతృప్త కొవ్వు ఆమ్లాలు ట్రైగ్లిసరాయిడు రూపంలో ఉండును. పామిటిక్, స్టియరిక్ ఆమ్లాలు ఆలివ్ నూనెలో లభించు సంతృప్త కొవ్వు ఆమ్లాలు. అలాగే ఒలిక్, లినోలిక్ ఆమ్లాలు నూనెలో అధికమొత్తంలో లభించు అసంతృప్త కొవ్వు ఆమ్లాలు. ఒలిక్ ఆమ్లం ఏకద్విబందమున్న అసంతృప్త కొవ్వు ఆమ్లం, లినోలిక్ ఆమ్లం రెండు ద్విబందాలు కలిగి ఉన్న అసంతృప్త కొవ్వు ఆమ్లం. ఒలిక్ ఆమ్లం నూనెలో 55 -80% వరకు, లినోలిక్ ఆమ్లం 5-20%వరకు ఉండును. నూనెలో మూడు ద్విబందాలున్న - లినోలెనిక్ ఆమ్లం స్వల్పప్రమాణంలో ఉన్నది. నూనెలో కొవ్వు అమ్లాలే కాకుండా బహు ద్విబందాలున్న స్క్వాలెన్ అనే హైడ్రోకార్బను, స్టెరోల్ లు ఉన్నాయి. ఆలివ్ నూనెలో ఫేనోలిక్స్‌లు కుడా ఉన్నాయి. ఇవి నూనెలో ట్యరోసోల్ , హైడ్రాక్సీ ట్యరోసోల్ల ఎస్టర్లుగా లభిస్తాయి.ఆలివ్ నూనెలో కనీసం 30ఫేనోలిక్ సమ్మేళనాలు ఉన్నాయి.
ప్రపంచంలో ఆలివ్ నూనెను ఉత్పత్తి చేయు దేశాలలో స్పెయిన్ మొదటిది. ఉత్పత్తిఅగు ఆలివ్ నూనెలో 43.8%వరకు స్పెయిన్‌లో ఉత్పత్తి అగుచున్నది. స్పెయిన్‌లో ఉత్పత్తి అగు నూనెలో, అండలూసియా నుంచే 75 % ఉత్పత్తి అవ్వుచున్నది. ఇటలీలో 21 .5 %గ్రీసులో, గ్రీసులో 12 .1 %, సిరియాలో 6.1% ఆలివ్ నూనె ఉత్పత్తి అవ్వుతున్నది. పోర్చుగల్‌ ప్రపంచ ఉత్పత్తిలో 5% ఉత్పత్తి చేస్తున్నది.ఈ దేశపు ప్రధాననూనె కొనుగోలుదేశం బ్రెజిల్. ఆలివ్ ఉత్పత్తి చెయ్యు దేశాలు స్పెయిన్, ఇటలీ, గ్రీసు, సిరియా, టునీషియా, టర్కీ, మొరాకో, అల్జీరియా, పోర్చుగల్, అర్జెంటీనా, లెబనాన్ .
ఆలివ్ నూనె పాలిపోయిన కొంచెం ఆకుపచ్చని రంగులో ఉండును. సాధారణ వాతావరణ ఉష్ణోగ్రత వద్ద ఆలివ్ నూనె ద్రవరూపంలో ఉండును.దీనియొక్క ద్రవీభవన ఉష్ణోగ్రత చాలాతక్కువ.నూనెలో అధిక మొత్తంలో అసంతృప్త కొవ్వు ఆమ్లాలు ఉండటమే ఇందుకు కారణము.
ఆలివ్ నూనె ఆలివ్ పళ్ళగుజ్జు నుండి తీయుదురు. ఆలివ్ చెట్టు యొక్క వృక్ష శాస్త్రపేరు ఒలియ యురోపా . ఇది ఒలిఎసియా కుటుంబానికి చెందిన మొక్క. ఆలివ్ నూనెను వంటలలో, సౌందర్య ద్రవ్యాలలో, సబ్బుల తయారిలో, మందుల తయారీలో వాడెదరు.ఇది మధ్యధరా ప్రాంతానికి చెందిన చెట్టు.
పెద్ద, సంక్లిష్టమైన కంప్యూటర్ వ్యవస్థలతో ఉన్న సంస్థలు సాధారణంగా కంప్యూటర్ ఉద్యోగులను వారి నైపుణ్యం ఆధారంగా నియమిస్తాయి. అక్కడ ఉన్న కంప్యూటర్ సిస్టమ్‌ను ఆపరేటింగ్ సిస్టమ్ నవీకరణలను జరుపుము , ఆకృతీకరణను మార్చంటం
పెద్ద, సంక్లిష్టమైన కంప్యూటర్ వ్యవస్థలతో ఉన్న సంస్థలు సాధారణంగా కంప్యూటర్ ఉద్యోగులను వారి నైపుణ్యం ఆధారంగా నియమిస్తాయి. అక్కడ ఉన్న కంప్యూటర్ సిస్టమ్‌ను నిర్వహించడానికి సిస్టమ్ అడ్మినిస్ట్రేటర్ బాధ్యత వహిస్తాడు , కాబట్టి దీని పని దీనికి భిన్నంగా ఉంటుంది:
సిస్టమ్ అడ్మినిస్ట్రేటర్ లేదా సిస్అడ్మిన్ అనే వ్యక్తి కంప్యూటర్ సమూహాల పర్యవేక్షణ, నిర్వహణ, సమస్యాపరిష్కార భాధ్యతలను నిర్వర్తిస్తూవుంటాడు.
ఇది రానంకులేసీ కుటుంబానికి చెందింది. దీని శాస్త్రీయ నామం అకోనిటమ్‌ ఫెరొక్స వాల్‌. ఇది బహు వార్షిక గుల్మం. దీనిని ఒక్కొక్క భాషలో ఒక్కో రకంగా పిలుస్తారు. ఆంగ్లంలో ఇండియన్‌ అకోనైట్‌, హిందీలో మీటావిష్‌, బచ్నాగ్‌, మళయాళంలో వత్సనాభి, సంస్కృతంలో ప్రాణహర, హాలాహల అని పిలుస్తారు. 2000-3000 మీటర్ల ఎత్తైన ప్రాంతాలలోనూ వత్సనాభి పెరుగుతుంది. హిమాచల్‌ ప్రదేశ్‌, ఉత్తరాంచల్‌, జమ్మూకాశ్మీర్‌, సిక్కిం, పంజాబ్‌ రాష్ట్రాలలోని పర్వత ప్రాంతాలలో ఎక్కువగా పెరుగుతాయి. ఈ చెట్టు పొడవు 90 సెం.మీలు ఉంటుంది. ఆకులు అర్ధవర్తులాకారంలో ఉంటాయి. పువ్వులు నీలి రంగులో ఉంటాయి. వేర్లు గోధుమ వర్ణంలో ఉంటాయి. ఫిబ్రవరి - మార్చి నెలలు వీటిసాగుకు అనువైన కాలం.
ఇందులో వివిధ రకాల ఆల్కాలైడ్స్‌ ఉన్నాయి. కస్మోవాకొనిటైన్‌, బిఖాకొనిటైన్‌, ఇండా కొనిటైన్‌, సూడో కొనిటైన్‌, బిఖా కొనైన్‌ టెట్రాసిటైల్‌ ఆల్కాలైడ్స్‌ ఇందులో మిళితమై ఉన్నాయి. ముఖ్యంగా వత్సనాభిమొక్కలో వేర్లు ప్రధాన పాత్ర పోషిస్తాయి.
మానసికోల్లాసాన్ని సాధించడం ఎంతో సులువు. సక్రమ జీవనానికి మార్గాలైన శారీరక, మానసిక ఆరోగ్యాలకు మూలం. ప్రకృతి ప్రసాదించిన సహజసిద్ధమైన ఔషధమొక్కలు. ఆ కోవకి చెందిందే వత్సనాభి.
తమ పిల్లలను రక్షించగలిగే మోక్షను తీసుకుని రావడానికి డ్రూకి పుష్పగిరికి వెళ్తాడు. డ్రూకి, యోధ, మోక్ష పుష్పగిరి నుండి ప్రారంభించి అగర్త చేరుకుంటారు. ఈ సమయంలో, సర్ప శక్తి ఇరేంద్రీకి చంద్ర గ్రహణం రోజున మోక్ష రక్తం ఆమె తీసుకుంటే ఆమెను అజేయంగా మారుస్తుందని చెబుతుంది. కాబట్టి, మోక్షను పట్టుకోవటానికి ఇరేంద్రీ తన మనుషులను పంపుతుంది. అయితే యోధ వారందరినీ చంపుతాడు. ఆమెను తీసుకురావడానికి ఇరేంద్రీ మళ్ళీ కమాండర్-ఇన్-చీఫ్ సుడిగుండాన్ని పంపుతుంది. మోక్షన్ని వెతుక్కుంటూ యోధ వారిని అనుసరిస్తాడు, ప్రియాను సజీవంగా కనుగొని, మోక్షని, ప్రియాను రక్షిస్తాడు. మోక్ష తన దైవిక శక్తితో యోధ దృష్టిని తిరిగి తెస్తుంది. ఇరేంద్రీని ప్రజలకు హాని చేయడానికి ప్రయత్నిస్తున్నందున యోధ పూర్తిగా నాశనం చేయాలని నిర్ణయించుకుంటాడు. క్లైమాక్స్లో విజయం సాధించాడు.
ఈ ప్రక్రియలో ప్రియా మెడలోని లాకెట్ క్రింద పడిపోతుంది. ఇరేంద్రీ యొక్క ఆత్మ అగ్ని స్పర్శతో బయటకు వస్తుంది. ప్రియ రక్తం యొక్క చుక్కతో ఆమె శక్తిని పొందగలదని సర్పా శక్తి ఆమెకు చెబుతుంది. కాబట్టి, ఇరేంద్రీ ప్రియాను తీసుకెళ్ళి జైలులో పెడుతుంది. ఇంతలో సుడిగుండం కళ్ళను కుట్టడంతో యోధ అంధుడయ్యాడు. ఏదేమైనా, యోధ ఒక స్వామి చేత రక్షించబడ్డాడు. దైవిక శక్తులున్న మోక్ష అనే అమ్మాయిని రక్షించడానికి నియమిస్తాడు. ఇరేంద్రీ, ప్రతీకారం తీర్చుకోవడానికి, అంగ రాష్ట్రమంలోని అగర్తా అనే గ్రామంపై దాడి చేసి, గ్రామంలోని పిల్లలను తెలివిలేనివారిగా చేస్తుంది.
అనగనగా ఓ ధీరుడు 2011 లో విడుదలైన తెలుగు ఫాంటసీ అడ్వంచర్ చిత్రం, ఇది ప్రకాష్ కోవెలమూడి దర్శకత్వం వహించిన మొదటి సినిమా, దీనికి సహ నిర్మాతలు డిస్నీ వరల్డ్ సినీమా, అర్క మీడియా వర్క్స్ లు దర్శకుడు కె రాఘవేంద్రరావుతో 279 మిలియన్ల బడ్జెట్ తో సిద్ధార్థ, శ్రుతిహాసన్ ప్రధాన తారాగణంగా నిర్మించబడింది. ఈ సినిమా ద్వారా తెలుగు చిత్రరంగంలోకి హాసన్, మంచులు పరిచయమయ్యారు. ఈ సినిమాకు సంగీతాన్ని ఎం.ఎం.కీరవాణి, కోటి, మిక్కీ జె మేయర్ అందించారు. ఈ చిత్రానికి ఛాయాగ్రహణం, కూర్పు లను సౌందర్ రాజన్, శ్రావణ్ కటికనేని చేసారు.
ప్రియ కూడా మాంత్రికుడి కుటుంబంలో జన్మించినందున మాయా శక్తులను కలిగి ఉంది. యోధా ఒక యాత్రికుడైన ఖడ్గవీరుడు. అవకాశం వచ్చినప్పుడల్లా మహిళలను శృంగారం చేస్తాడు. అతను ప్రియా యొక్క అందానికి ఆకర్షితుడై ఆమెతో ప్రేమలో పడతాడు. స్థానిక గూండా అయిన సుడిగుండం జిప్సీల గ్రామంపై దాడి చేస్తాడు. యోధ అతన్ని అడ్డుకుని పోరాటంలో ఓడిస్తాడు. ఏదేమైనా, సుడిగుండం ఒక రహస్య దాడి చేస్తాడు. యోధ చేతులను కట్టి గ్రామమంతా మంటలను సృష్టిస్తాడు.
అనగనాగ ఓ ధీరుడు కోసం ప్రీ-ప్రొడక్షన్ 2009 జూన్ లో ప్రారంభమైంది సినిమా తారాగణం వెంటనే ఖరారు చేయబడింది, ఈ చిత్రం గుర్తింపు పొందిన కథానాయకుల పిల్లలు ప్రకాష్ రావు, శ్రుతి హాసన్, లక్ష్మి మంచు యొక్క తొలి చిత్రాలను సూచిస్తుంది. ఇంకా, ఈ చిత్రం భారతీయ సినిమాల్లో అరుదైన శైలికి తిరిగి వచ్చింది: ఫాంటసీ అడ్వెంచర్. షూటింగ్ 2009 అక్టోబరులో ప్రారంభమై భారతదేశం అంతటా జరిగింది, టర్కీలో కూడా దృశ్యాలు చిత్రీకరించబడ్డాయి.
ఇరేంద్రీ అంగ రాజ్య ప్రజలను భయభ్రాంతులకు గురిచేసే మాంత్రికురాలు. ఒక గురువు ఆమెను బంధించి, ప్రజల జీవితాలతో ఆడటానికి ఆమెను అనుమతించడు. ఆమెను నాశనం చేస్తాడు. ఆమె నాశనమయ్యే ముందు ఇరేంద్రీ ఆమె ఆత్మను తీసి లాకెట్‌లో బంధిస్తుంది. ఆమె చనిపోయినప్పటికీ ఆమె ఆత్మ లాకెట్‌లో నివసిస్తుంది. ఆమె ముని మనుమరాలు ప్రియా . ఆమె జిప్సీగా జీవిస్తుంది.
గురజాడ ఖతి ఆంధ్ర ప్రదేశ్ ప్రభుత్వం ద్వారా విడుదల చేయబడిన తెలుగు యూనికోడ్ ఖతి. ఇది సిలికానాంధ్ర సారధ్యంలో తయారైన ఒక ఖతి. ఇవి 2వ అంతర్జాతీయ తెలుగు అంతర్జాల సదస్సు సందర్భంగా 2-11-2012 నవిశాఖపట్టణం లో విడుదల చేసిన ఏకరూప ఖతుల లలో ఇదీ ఒకటి . దీనిని ఇక్కడ డౌన్లోడ్ చేసుకోవచ్హు. ముద్రణారంగంలో వున్న తెలుగు ఫాంట్లలోని లోటుపాట్లను గమనించి ముద్రణకు అనుకూలంగా ఈ ఖతిని పురుషోత్త్ కుమార్ గుత్తుల తయారు చేశారు. గూగుల్ ఇచ్చే తెలుగు యూనికోడ్ ఖతులలో గురజాడ కూడా ఉన్నది . @- అనే 3 సౌలభ్యం ద్వారా వాడుకరుల కంప్యూటర్లలో ఈ ఖతులు లేకున్నా సర్వర్ నుండి అప్పటికప్పుడు తెచ్చి చూపించవచ్చు. .ఈ సౌలభ్యం వలన ప్రత్యేకంగా ఈ ఫాంట్ ను స్థాపించుకొనే అవసరం లేదు.
ఆంధ్రప్రదేశ్ ప్రభుత్వమూ సిలికానాంధ్ర సంస్థ కలసి మొత్తం 18 తెలుగు ఖతులను తెలుగు విజయం ప్రాజెక్టు ద్వారా అందించాయి. అలానే, సురవర వారు స్వర్ణ, సంహిత అనే మరో రెండు ఖతులను ఉచితంగా అందిస్తున్నారు. వీటిని దింపుకొని మన కంప్యూటర్లలో స్థాపించుకుని మనం ఉపయోగించుకోవచ్చు. ఇది మీ కంప్యూటర్లో కొత్త తెలుగు ఖతులు లేకున్నా మీకు ఆ పేజీ తెరపట్టులో చూపిన విధంగా కనబడుతుంది. గమనిక: ఈ జాల ఖతుల సౌలభ్యం కనీసం ఇంటర్నెట్ ఎక్స్‌ప్లోరర్ 9 లేదా ఫైర్‌ఫాక్స్, క్రోమ్, ఓపెరా, సఫారీ వంటి విహారిణులలో పనిచేస్తుంది.